text: Fenysje
  Jo wurde útnûge en foegje jo witten hjir ta. |
  Fenysje (Latyn: Phoenicia), wie yn âldheid de namme fan de fruchtbere kuststripe tusken de berchte fan Libanon en de Midlânske See. Fenysje omfieme in oantal selsstannige steden, wêrûnder Byblus, Beiroet, Tyrus, Sidon en Akko, dy't tusken 1200 en 800 f.Kr. harren grutste bloei meimakken. Yn 63 f.Kr. waard it gebiet tegearre mei Syrje by it Imperium Romanum ynliifd en makke diel út fan de provinsje Syria.
  De bewenners fan Fenysje rekken harren ta de Kanaänieten en wienen besibbe mei de Semityske bewenners fan Palestina. Troch de iuwen hinne wienen de Fenysjers de wichtichste frachtferfierders en hannelers fan it Midlânske Seegebiet. Harren betsjutting foar de wrâldskiednis leit yn it feit dat sy oeral by de kust lâns (oant Cádiz) koloanjes stiften dy't stadichoan selsstannige steaten waarden. De wichtichste Fenysyske koloanje wie Kartago.